জানা যায়, আগামী নির্বাচনকে সামনে রেখে সার্বিক পরিস্থিতি তুলে ধরে বিএনপির পক্ষ থেকে কূটনীতিকদের জানানো হয়, বিএনপি এবং খালেদা জিয়াকে নির্বাচনের বাইরে রাখতে সরকারের ষড়যন্ত্র অব্যাহত রয়েছে। সেই ষড়যন্ত্রের অংশ হিসেবে অন্যায়ভাবে তাকে নির্জন কারাগারে আটকে রেখেছে। তার জামিন নিয়ে টালবাহানা করছে সরকার। সারাদেশে নেতা-কর্মীদের পাইকারিহারে গ্রেফতার করা হচ্ছে। গত কয়েক দিনে প্রায় চার শতাধিক নেতাকর্মীকে গ্রেফতার করেছে পুলিশ। সংলাপ সমঝোতার দাবিকে প্রধানমন্ত্রী নাকচ করে দেশে রাজনৈতিক অস্থিরতা করতে চাচ্ছেন। বৈঠকের বিষয়ে আনুষ্ঠানিকভাবে সাংবাদিকদের কিছু বলেনি বিএনপি।